ddrg/super_eurlex huggingface dataset:
RÅDETS FORORDNING (EF) Nr. 2595/97 af 18. december 1997 om ændring af forordning (EØF) nr. 2075/92 om den fælles markedsordning for råtobak og om fastsættelse af garantitærsklerne for tobak i blade pr. sortsgruppe for 1998-høsten

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 42 og 43,

under henvisning til forslag fra Kommissionen (1),

under henvisning til udtalelse fra Europa-Parlamentet (2),

under henvisning til udtalelse fra Det Økonomiske og Sociale Udvalg (3), og

ud fra følgende betragtninger:

ifølge artikel 26 i Rådets forordning (EØF) nr. 2075/92 af 30. juni 1992 om den fælles markedsordning for råtobak (4) skal Kommissionen forelægge forslag om præmieordningen og kvoteordningen for den fælles markedsordning for råtobak;

anvendelsen af den ordning, der har været gældende siden 1993-høsten, bør forlænges til også at omfatte 1998-høsten, således at der fra 1999-høsten kan gennemføres en gennemgribende reform af den fælles markedsordning for råtobak -

UDSTEDT FØLGENDE FORORDNING:

Artikel 1

I forordning (EØF) nr. 2075/92 foretages følgende ændringer:

1) Artikel 3, stk. 1, affattes således:

»1. Fra 1993-høsten til 1998-høsten anvendes der en præmieordning med ét præmiebeløb for alle tobakssorter i samme gruppe.«

2) Artikel 9, stk. 1, affattes således:

»1. For at sikre, at garantitærsklerne overholdes, indføres der for 1995-høsten til 1998-høsten en ordning med produktionskvoter.«

Artikel 2

For 1998-høsten anvendes de i artikel 8 og 9 i forordning (EØF) nr. 2075/92 nævnte garantitærskler for hver sortsgruppe og hver medlemsstat, som i forordning (EF) nr. 415/96 (5) er fastsat for 1996- og 1997-høsten.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. december 1997.

På Rådets vegne

F. BODEN

Formand

(1) EFT C 350 af 19. 11. 1997, s. 25.

(2) Udtalelse afgivet den 16. december 1997 (endnu ikke offentliggjort i Tidende).

(3) Udtalelse afgivet den 10. december 1997 (endnu ikke offentliggjort i Tidende).

(4) EFT L 215 af 30. 7. 1992, s. 70. Forordningen er senest ændret ved forordning (EF) nr. 2444/96 (EFT L 333 af 21. 12. 1996, s. 40).

(5) EFT L 59 af 8. 3. 1996, s. 3.
RÅDETS FORORDNING (EF) Nr. 2613/97 af 15. december 1997 navnlig om bemyndigelse af Portugal til at yde støtte til producenter af sukkerroer og indstilling af al national støtte fra produktionsåret 2001/02

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 42 og 43,

under henvisning til forslag fra Kommissionen (1),

under henvisning til udtalelse fra Europa-Parlamentet (2), og

ud fra følgende betragtninger:

Sukkerroedyrkningen i Portugal, som er af ny dato, er i det mindste i igangsætningsfasen ugunstigt stillet på grund af naturlige produktionsvanskeligheder; for at beskytte produktionen bør sukkerroedyrkerne tilskyndes til at øge deres produktion, ved at Portugal får tilladelse til at yde en midlertidig og gradvist faldende tilpasningsstøtte over en periode på tre produktionsår fra 1998/99 til 2000/01;

Portugal har for sit kontinentale område ved forordning (EF) nr. 1599/96 (3) fået tildelt en national basismængde på 70 000 tons sukker til produktion af sukker af sukkerroer; med henblik herpå er der for nylig blevet opført en sukkervirksomhed med EF-medfinansiering til forarbejdning af disse sukkerroer;

det bør endvidere fastsættes, at al national støtte, der er tilladt i henhold til artikel 46 i Rådets forordning (EØF) nr. 1785/81 af 30. juni 1981 om den fælles markedsordning for sukker (4), indstilles fra produktionsåret 2001/02 -

UDSTEDT FØLGENDE FORORDNING:

Artikel 1

1. Portugal bemyndiges for produktionsårene 1998/99 til 2000/01 til på de i stk. 2 nævnte betingelser at yde en tilpasningsstøtte til sukkerroeproducenterne i landets kontinentale region.

2. Den i stk. 1 nævnte støtte kan kun ydes for produktion af den tilsvarende mængde sukker, der finder sted inden for A- og B- kvoterne for den sukkerproducerende virksomhed, der er etableret i den i stk. 1 nævnte region.

For den i første afsnit nævnte produktion kan støttens enhedsbeløb ikke overstige følgende:

- for produktionsåret 1998/99: 6,21 ECU/100 kg hvidt sukker

- for produktionsåret 1999/2000: 4,66 ECU/100 kg hvidt sukker

- for produktionsåret 2000/01: 3,11 ECU/100 kg hvidt sukker.

3. Portugal underretter Kommissionen om de foranstaltninger, der træffes for hvert produktionsår med henblik på anvendelse af stk. 1 og 2.

Artikel 2

Fra produktionsåret 2001/02 indstilles både den i artikel 1 omhandlede støtte og støtten i henhold til artikel 46 i forordning (EØF) nr. 1785/81.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 15. december 1997.

På Rådets vegne

F. BODEN

Formand

(1) EFT C 263 af 29. 8. 1997, s. 12.

(2) EFT C 371 af 8. 12. 1997.

(3) EFT L 206 af 16. 8. 1996, s. 43.

(4) EFT L 177 af 1. 7. 1981, s. 4. Forordningen er senest ændret ved forordning (EF) nr. 1599/96 (EFT L 206 af 16. 8. 1996, s. 43).
RÅDETS FORORDNING (EF) Nr. 2594/97 af 18. december 1997 om ændring af forordning (EØF) nr. 2731/75 om fastsættelse af standardkvaliteter for blød hvede, rug, byg, majs, sorghum og hård hvede

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til udtalelse fra Europa-Parlamentet (1),

under henvisning til forslag fra Kommissionen (2), og

ud fra følgende betragtninger:

I bilaget til forordning (EØF) nr. 2731/75 (3) er det fastsat, at bygkerner, der falder gennem en slidssigte med en slidsbredde på 2,2 mm, anses for uudviklede kerner, og da de således ikke er mangelfrie basiskorn, kan de ikke accepteres til intervention;

på grund af klimaforholdene giver de bygsorter, der dyrkes i Finland og Sverige, mindre kerner end de bygsorter, der dyrkes i den øvrige del af Fællesskabet, førstnævnte bygsorter er dog af god kvalitet; for at tage hensyn til dette forhold fastsatte Kommissionen på grundlag af artikel 149 i akten vedrørende Østrigs, Finlands og Sveriges tiltrædelse en midlertidig undtagelse fra kravet til bygkernernes minimumsstørrelse for opkøb til intervention i Finland og Sverige; i henhold til nævnte artikel kan denne undtagelse kun anvendes indtil den 31. december 1997;

for at producenterne i disse to medlemsstater fortsat kan nyde godt af intervention, bør der åbnes mulighed for at fravige definitionen på uudviklede bygkerner;

forordning (EØF) nr. 2731/75 bør ændres i overensstemmelse hermed -

UDSTEDT FØLGENDE FORORDNING:

Artikel 1

I forordning (EØF) nr. 2731/75 tilføjes følgende sætning i artikel 6, litra a):

»i forbindelse med de finske og svenske interventionsorganers overtagelse af byg kan der dog indrømmes en undtagelse fra definitionen på uudviklede kerner efter proceduren i artikel 23 i forordning (EØF) nr. 1766/92;«.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. december 1997.

På Rådets vegne

F. BODEN

Formand

(1) Udtalelse afgivet den 16. december 1997 (endnu ikke offentliggjort i Tidende).

(2) EFT C 337 af 7. 11. 1997, s. 51.

(3) EFT L 281 af 29. 10. 1975, s. 22. Forordningen er senest ændret ved forordning (EØF) nr. 2054/93 (EFT L 187 af 29. 7. 1993, s. 6).
KOMMISSIONENS FORORDNING (EF) Nr. 2526/97 af 16. december 1997 om fastsættelse af udligningsrenter, der skal tages i betragtning, når der opstår en toldskyld for forædlingsprodukter eller uforædlede varer (aktiv forædling og midlertidig indførsel) i første halvår af 1998

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1),

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (2), senest ændret ved forordning (EF) nr. 1427/97 (3), særligt artikel 589, stk. 4, litra a), og artikel 709, og

ud fra følgende betragtninger:

Kommissionen offentliggør ifølge artikel 589, stk. 4, litra a), i forordning (EØF) nr. 2454/93 satserne for de udligningsrenter, der skal tages i betragtning, når der opstår en toldskyld for forædlingsprodukter eller uforædlede varer, med henblik på at udligne en uberettiget økonomisk fordel som følge af, at datoen for toldskyldens opståen fremrykkes, såfremt der ikke finder genudførsel sted fra Fællesskabets toldområde; satserne for udligningsrenter gældende for første halvår af 1998 er fastsat i overensstemmelse med reglerne i ovennævnte forordning -

UDSTEDT FØLGENDE FORORDNING:

Artikel 1

De satser for udligningsrenter i henhold til artikel 589, stk. 4, litra a), og artikel 709, stk. 3, litra a), i forordning (EØF) nr. 2454/93, som anvendes i perioden fra 1. januar 1998 til 30. juni 1998 fastsættes som følger:

>TABELPOSITION>

Artikel 2

Denne forordning træder i kraft den 1. januar 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. december 1997.

På Kommissionens vegne

Mario MONTI

Medlem af Kommissionen

(1) EFT L 302 af 19. 10. 1992, s. 1.

(2) EFT L 253 af 11. 10. 1993, s. 1.

(3) EFT L 196 af 24. 7. 1997, s. 31.
KOMMISSIONENS FORORDNING (EF) Nr. 2575/97 af 15. december 1997 om fastsættelse af den faste præmie for visse fiskerivarer i fangstsæsonen 1998 (EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EØF) nr. 4176/88 af 28. december 1988 om gennemførelsesbestemmelser for ydelse af en fast støtte for visse fiskerivarer (1), senest ændret ved forordning (EF) nr. 3516/93 (2) særlig artikel 11, og

ud fra følgende betragtninger:

Den faste præmie forventes at tilskynde producentorganisationerne til at undlade at destruere varer, der er taget tilbage fra markedet;

præmiens størrelse fastsættes under hensyntagen til de pågældende markeders indbyrdes afhængighed og nødvendigheden af at undgå konkurrencefordrejninger;

præmien kan ikke overstige beløbet for de tekniske og finansielle udgifter til forarbejdning eller oplagring, der er konstateret i den forudgående fangstsæson, bortset fra de højeste udgifter;

på grundlag af oplysningerne vedrørende de tekniske og finansielle udgifter til de pågældende foranstaltninger, der er konstateret i Fællesskabet, er det hensigtsmæssigt for fangstsæsonen 1998 at fastsætte præmien som anført nedenfor;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -

UDSTEDT FØLGENDE FORORDNING:

Artikel 1

For fangstsæsonen 1998 fastsættes den faste præmie for de varer, der omhandlet i bilag VI til Rådets forordning (EØF) nr. 3759/92 (3), således:

a) Nedfrysning og oplagring af hele varer, rensede og med eller uden hoved:

- 120 ECU/ton for den første måned

- 17 ECU/ton for hver efterfølgende måned

b) filetering, nedfrysning og oplagring:

- 200 ECU/ton for den første måned

- 17 ECU/ton for hver efterfølgende måned.

Artikel 2

Denne forordning træder i kraft den 1. januar 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 15. december 1997.

På Kommissionens vegne

Emma BONINO

Medlem af Kommissionen

(1) EFT L 367 af 31. 12. 1988, s. 63.

(2) EFT L 320 af 22. 12. 1993, s. 10.

(3) EFT L 388 af 31. 12. 1992, s. 1.
KOMMISSIONENS FORORDNING (EF) Nr. 2601/97 af 17. december 1997 om oprettelse af en reserve for 1998 til afhjælpning af særlige vanskeligheder, jf. artikel 30 i Rådets forordning (EØF) nr. 404/93

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), senest ændret ved forordning (EF) nr. 3290/94 (2), særlig artikel 18 og 30, og

ud fra følgende betragtninger:

I dom af 26. november 1996 i sag C 68/95 konkluderede Domstolen, at »artikel 30 i forordning (EØF) nr. 404/93 bemyndiger Kommissionen til, og pålægger den efter omstændighederne, at fastsætte bestemmelser for særligt vanskelige tilfælde, som opstår ved at importører af tredjelandsbananer eller ikke-traditionelle AVS-bananer trues på deres eksistens, når de har fået tildelt et usædvanligt lavt kontingent på grundlag af referenceår, som skal tages i betragtning i henhold til samme forordnings artikel 19, stk. 2, såfremt disse vanskeligheder er forbundet med overgangen fra de nationale ordninger, der bestod, før forordningen om den fælles markedsordning trådte i kraft, og ikke skyldes manglende omhu fra de pågældende erhvervsdrivendes side«;

som følge af denne dom har en række erhvervsdrivende ansøgt Kommissionen om tildeling af supplerende mængder under henvisning til, at det drejer sig om særligt vanskelige tilfælde; for at gøre det muligt at imødekomme de ansøgninger, som forekommer at være berettigede under hensyntagen til de af Domstolen fastlagte principper, bør der oprettes en reserve, som skal afskrives på toldkontingentet for import af tredjelandsbananer og ikke-traditionnelle AVS-bananer for 1998, jf. artikel 18 i forordning (EØF) nr. 404/93; en reserve på 20 000 tons forekommer rimelig i betragtning af de ansøgninger, der er indgivet til Kommissionen;

Forvaltningskomitéen for Bananer har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

For at åbne mulighed for vedtagelse af særlige foranstaltninger, jf. artikel 30 i forordning (EØF) nr. 404/93, oprettes en reserve på 20 000 tons til afhjælpning af de særlige vanskeligheder, der er opstået for visse erhvervsdrivende som følge af ikrafttrædelsen af den fælles markedsordning for bananer. Denne reserve skal afskrives på toldkontingentet for import af tredjelandsbananer og ikke-traditionelle AVS-bananer for 1998, jf. artikel 18 i førnævnte forordning.

Artikel 2

Denne forordning træder i kraft den 1. januar 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. december 1997.

På Kommissionens vegne

Franz FISCHLER

Medlem af Kommissionen

(1) EFT L 47 af 25. 2. 1993, s. 1.

(2) EFT L 349 af 31. 12. 1994, s. 105.
KOMMISSIONENS FORORDNING (EF) Nr. 2569/97 af 19. december 1997 om indstilling af fiskeri efter makrel fra fartøjer som fører dansk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), senest ændret ved forordning (EF) nr. 2205/97 (2), særlig artikel 21, stk. 3, og

ud fra følgende betragtninger:

Rådets forordning (EF) nr. 390/97 af 20. december 1996 om fastsættelse for 1997 af de samlede tilladte fangstmængder for visse fiskebestande og grupper af fiskebestande samt af visse betingelser for fiskeri af disse fangstmængder (3), senest ændret ved forordning (EF) nr. 1974/97 (4), fastsætter kvoter for makrel i 1997;

for at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen ved en forordning fastsætter den dato, på hvilken de fangster, der er taget af fiskerfartøjer, som fører en medlemsstats flag, må antages at have opbrugt den tildelte kvote;

ifølge de oplysninger, der er meddelt til Kommissionen, har fangsterne af makrel i farvandene i ICES-område IIa (EF-område), IIIa; IIIb, c, d (EF-område), IV, taget af fartøjer, som fører dansk flag eller er registreret i Danmark, nået den for 1997 tildelte kvote; Danmark har forbudt fiskeri efter denne bestand med virkning fra den 23. november 1997; det er derfor nødvendigt at opretholde denne dato -

UDSTEDT FØLGENDE FORORDNING:

Artikel 1

Fangsterne af makrel i farvandene i ICES-område IIa (EF-område), IIIa; IIIb, c, d (EF-område), IV fra fartøjer, der fører dansk flag eller er registreret i Danmark, må antages at have opbrugt den kvote, der er tildelt Danmark for 1997.

Fiskeri efter makrel i farvandene i ICES-område IIa (EF-område), IIIa; IIIb, c, d (EF-område), IV fra fartøjer, der fører dansk flag eller er registreret i Danmark, er forbudt, ligesom opbevaring om bord, omladning og landing af den ovenfor nævnte bestand, fanget i disse farvande af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 23. november 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. december 1997.

På Kommissionens vegne

Emma BONINO

Medlem af Kommissionen

(1) EFT L 261 af 20. 10. 1993, s. 1.

(2) EFT L 304 af 7. 11. 1997, s. 1.

(3) EFT L 66 af 6. 3. 1997, s. 1.

(4) EFT L 278 af 11. 10. 1997, s. 1.
KOMMISSIONENS FORORDNING (EF) Nr. 2533/97 af 16. december 1997 om gennemførelsesbestemmelser til de særlige foranstaltninger til fordel for de mindre øer i Det Ægæiske Hav for så vidt angår den særlige forsyningsordning for tørret foder

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2019/93 af 19. juli 1993 om særlige foranstaltninger for visse landbrugsprodukter til fordel for de mindre øer i Det Ægæiske Hav (1), senest ændret ved Kommissionens forordning (EF) nr. 2417/95 (2), særlig artikel 4, og

ud fra følgende betragtninger:

Ved Kommissionens forordning (EØF) nr. 2958/93 (3), senest ændret ved forordning (EF) nr. 1802/95 (4), blev der fastsat gennemførelsesbestemmelser til forordning (EØF) nr. 2019/93 for så vidt angår den særlige ordning med forsyning med bestemte landbrugsprodukter, og støttebeløbene i forbindelse med denne forsyning er fastsat i henhold til artikel 3 i forordning (EØF) nr. 2019/93; der bør i henhold til samme forordnings artikel 2 fastsættes foreløbige opgørelser for forsyning af de mindre øer i Det Ægæiske Hav med tørret foder fra de øvrige medlemsstater for kalenderåret 1998; foranstaltningen bør straks træde i kraft;

de i denne forordning fastsatte foranstaltninger er i overensstemmelse med udtalelse fra den fælles komité af de berørte forvaltningskomitéer -

UDSTEDT FØLGENDE FORORDNING:

Artikel 1

Med henblik på anvendelse af artikel 2 i forordning (EØF) nr. 2019/93 yder EF støtte for kalenderåret 1998 til de i bilag I og II til nærværende forordning anførte mængder i de foreløbige forsyningsopgørelser for tørret foder.

Artikel 2

De støttelicenser, der er nævnt i artikel 1, stk. 3, i forordning (EØF) nr. 2958/93, er gyldige til den sidste dag i den anden måned efter udstedelsen.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. december 1997.

På Kommissionens vegne

Franz FISCHLER

Medlem af Kommissionen

(1) EFT L 184 af 27. 7. 1993, s. 1.

(2) EFT L 248 af 14. 10. 1995, s. 39.

(3) EFT L 267 af 28. 10. 1993, s. 4.

(4) EFT L 174 af 26. 7. 1995, s. 27.

BILAG I

Foreløbig forsyningsopgørelse for de mindre øer i gruppe A

>TABELPOSITION>

BILAG II

Foreløbig forsyningsopgørelse for de mindre øer i gruppe B

>TABELPOSITION>
KOMMISSIONENS FORORDNING (EF) Nr. 2531/97 af 16. december 1997 om 14. ændring af forordning (EF) nr. 413/97 om undtagelsesforanstaltninger til støtte for markedet for svinekød i Nederlandene

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 20, og

ud fra følgende betragtninger:

På grund af udbrud af klassisk svinepest i visse produktionsområder i Nederlandene blev der ved Kommissionens forordning (EF) nr. 413/97 (3), senest ændret ved forordning (EF) nr. 2391/97 (4), fastsat undtagelsesforanstaltninger til støtte for markedet for svinekød i denne medlemsstat;

på grund af videreførelsen af de veterinære og handelsmæssige restriktioner, de nederlandske myndigheder har indført, er det hensigtsmæssigt at forøge antallet af fedesvin, der kan leveres til de kompetente myndigheder, således at det bliver muligt at videreføre undtagelsesforanstaltningerne i de kommende uger;

de tunge svin, der slagtes for øjeblikket i de zoner, hvor de handelsmæssige restriktioner er blevet hævet for nylig, rammes af et fald i markedsprisen; det er derfor berettiget at indføre et loft for støtten for fedesvin med en vægt på over 140 kg, der er berettigede til støtten i forordning (EF) nr. 413/97, for at sikre ens behandling af tunge svin, der afsættes frit, og tunge svin, der er omfattet af denne støtte;

en hurtig anvendelse af undtagelsesforanstaltningerne til støtte for markedet er et af de midler til at bekæmpe udbredelsen af klassisk svinepest; det er derfor berettiget at anvende bestemmelserne i nærværende forordning fra dagen for offentliggørelsen;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

I forordning (EF) nr. 413/97 foretages følgende ændringer:

1) I artikel 4 indsættes som stk. 6:

»6. For fedesvin med en vægt på over 140 kg i gennemsnit kan støtten ikke overstige den støtte, der er fastsat efter bestemmelserne i stk. 1 for fedesvin med en gennemsnitsvægt på 140 kg.«

2) Bilag I affattes som angivet i bilaget til nærværende forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. december 1997.

På Kommissionens vegne

Franz FISCHLER

Medlem af Kommissionen

(1) EFT L 282 af 1. 11. 1975, s. 1.

(2) EFT L 349 af 31. 12. 1994, s. 105.

(3) EFT L 62 af 4. 3. 1997, s. 26.

(4) EFT L 330 af 2. 12. 1997, s. 13.

BILAG

»BILAG I

Samlet maksimalt antal dyr fra den 18. februar 1997:

>TABELPOSITION>